1 Pono ya Obadia:*Jehova Mulena Yapahami ka Kufitisisa sabulela ki se ka za Edomo,+ uli:“Luutwile taba yezwa ku Jehova,Numwana ulumilwe mwahalaa macaba, kuyo li:‘Hamuyeme, luitukiseze kuyo mulwanisa.’”+2 “Bona! Nikuezize nto yenyinyani mwahalaa macaba;Ukendiwa hahulu ki batu.+3 Buikuhumuso bwa pilu yahao bukupumile,+Wena yapila mwa libaka za masabelo za macwe,Yapila fokulumbile, yabulela mwa pilu yahao, kuli:‘Ki mañi yaka niwiseza fafasi?’4 Nihaike kuli uezeza maino ahao kwahalimu* sina mbande,Kamba uyaletela mwahalaa linaleli,Nika kuwisa kwateñi,” kubulela Jehova.5 “Masholi hane baka kutahela, malengwami hane bakataha ku wena busihu,(Neuka sinyiwa ka kutala!)*Kana nebasike bauzwa feela zebabata?Kamba kambe ki bakutuli ba miselo ya veine bane bakataha ku wena,Kana nebasike basiya za kububula?+6 Isau ubatilwe hahulu!Maluwo ahae aapatilwe abatilwe hahulu!7 Bakulelekiselize kwa mululwani.Balikani bahao* kaufela bakupumile.Batu bane bapila mwa kozo ni wena bakukomile.Babaca lico ni wena baka kuteela kanyandi,Kono hauna kulemuha.8 Mwa lizazi leo,” kubulela Jehova,“Kana hanina kusinya bababutali mwa Edomo+Ni kufelisa temuho mwa sibaka sa malundu sa Isau?9 Mi lindwalume zahao bakakenelwa ki sabo yetuna,+ wena Temani,+Kakuli mutu ni mutu mwa sibaka sa malundu sa Isau ukabulaiwa.+10 Bakeñisa situhu sesiezizwe ku mwanahenu Jakobo,+Maswabi aka kukwahela,+Mi ukasinyiwa kuya kuile.+11 Mwa lizazi lene uyemezi kwatuko,Mwa lizazi leo batu basili nebaisize mpi yahae mwa buhapiwa,+Bazwahule hane bakeni mwa munyako wahae ni kuposa loto+ fahalimwaa Jerusalema,Neuezize sina bona.12 Usike watabela lizazi la mwanahenu, lona lizazi la bumai bwahae,+Usike wataba kabakala sicaba sa Juda mwa lizazi la kusinyiwa kwabona,+Mi usike wabulela ka buikuhumuso mwa lizazi lebatahezwi ki ziyezi.13 Usike wakena mwa munyako wa sicaba saka mwa lizazi lebatahezwi ki kozi,+Usike wataba kabakala ziyezi yahae mwa lizazi laatahezwi ki kozi,Mi usike waanga maluwo ahae mwa lizazi laatahezwi ki kozi.+14 Usike wayema fa manganandila kuli ubulaye batu bahae bababalehile,+Mi usike wafa bababandukile bahae kwa lila zahae mwa lizazi la ziyezi.+15 Kakuli lizazi la Jehova la kulwanisa macaba kaufela li fakaufi.+Sina mouezelize, ni wena ukaezwa cwalo.+Zeuezize ku babañwi lika kukutela fahalimwaa toho yahao.16 Kakuli sina momunwezi fa lilundu laka lelikenile,Macaba kamukana akazwelapili kunwa ka nako kaufela.+Akanwa ni kumiza,Mi akaba inge asambaaba abe teñi.17 Kono fa Lilundu la Sione kukaba bababalehile,+Mi lilundu likaba lelikenile;+Mi ba ndu ya Jakobo bakaluwa lika zeeli zabona.+18 Ndu ya Jakobo ikaba mulilo,Ndu ya Josefa ibe lulimi lwa mulilo,Mi ndu ya Isau ikaba sina bucwañi;Baka batumbeka mulilo ni kubacisa,Mi hakuna yakabanduka kuba ndu ya Isau,+Kakuli Jehova ubulezi.19 Bakaluwa Negebe ni sibaka sa malundu sa Isau,+Bakaluwa Shefela* ni naha ya Mafilisita.+Bakaluwa simu ya Efraimi ni simu ya Samaria,+Mi Benjamine ukaluwa naha ya Giliadi.20 Babahapilwe mwa suuba* se,+Ba sicaba sa Isilaele ki bona babaka luwa naha ya Makanana kuyo fita kwa Sarepta.+Mi bahapiwa ba Jerusalema, bane bali mwa Sefaradi, bakaluwa mileneñi ya Negebe.+21 Mi bapilisi bakakambamela fa Lilundu la SioneKuli baatule sibaka sa malundu sa Isau,+Mi bulena bukaba bwa Jehova.”+
ssw_Latn